Չնայած Թեղուտում հանքարդյունաբերությունն այսօր դադարեցված է, Շնողի մի խումբ բնակիչներ շարունակում են պայքարել «Վալլեքս» ընկերությանը հանքավայրի շահագործման թույլտվությունից զրկելու համար։ Անցած շաբաթ մոտ 200 ստորագրությամբ հերթական նամակն են ուղարկել Ազգային ժողով, որտեղ խնդրել են ստեղծել ժամանակավոր հանձնաժողով՝ ուսումնասիրելու «Վալլեքս» ընկերությանը տրված հանքավայրի շահագործման թույլտվության և նրանց ծավալած գործունեության օրինականությունը։